als_Latn dik_Latn sag_Latn
Gjendja e sigurisë në komunën e Podujevës, është e qetë dhe stabile. Kështu është vlerësuar në takimin e Këshillit Komunal për Siguri në Bashkësi.
Lidhur me gjendjen e sigurisë raportuan përfaqësuesit e strukturave të sigurisë në komunën e Podujevës, komandanti i Stacionit Policor, Isak Ejupi dhe përfaqësuesi i brigadës së KFOR-it.
Komandanti i Stacionit të Policisë vlerësoi se situata e përgjithshme e sigurisë në Komunë e Podujevës është e mirë.
Komandanti Ejupi i ka falënderuar përfaqësuesit e Bashkësisë Islame, të cilët bashkë me policinë kanë qenë pjesë e fushatës me qëllim të vetëdijesimit të popullatës për festimin e Festës së Kurban Bajramit pa të shtëna armësh.
Gjendjen e sigurisë e ka vlerësuar të qetë dhe stabile edhe përfaqësuesi i KFOR-it.
Ndërsa drejtori i Drejtorisë së Shërbimeve Publike, Mbrojtje dhe Shpëtim, Faik Muçiqi, i ka informuar anëtarët e KKSB lidhur me përgatitjet që janë bërë për sezonin dimëror.
Ai tha se tashmë janë në fazën përfundimtare procedurat administrative për kontraktimin e kompanisë që do të marrë përsipër mirëmbajtjen e rrugëve gjatë dimrit.
Sipas tij, përvoja nga dimri i vitit të kaluar do të shërbejë që sivjet të kërkohet një angazhim dhe mobilizim më i madh, në rast nevoje edhe i strukturave të tjera.
Komandanti i Brigadës së Zjarrfikësve në Podujevë, Milaim Ajvazi, ka raportuar lidhur me aktivitetet e kësaj brigade në shuarjen e zjarreve në periudhën korrik-tetor.
Ai tha, se gjatë periudhës raportuese kanë pasur 741 intervenime, prej tyre 658 raste në shuarjen e zjarreve në pyje dhe fusha hamullore.
Sipas tij, të shumtën e herëve zjarret janë shkaktuar nga faktori njeri dhe kanë qenë të qëllimshme. Në këtë aspekt ai kërkoi angazhim më të madh të organeve të ndjekjes.
als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn als_Latn